CELEX: 32012D0200
Language: hu
Date: 2012-04-18 00:00:00
Title: 2012/200/EU: A Bizottság határozata ( 2012. április 18. ) a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról szóló 2004/452/EK határozat módosításáról (az értesítés a C(2012) 2291. számú dokumentummal történt)  EGT-vonatkozású szöveg

20.4.2012   
            
            
               HU
            
            
               Az Európai Unió Hivatalos Lapja
            
            
               L 108/37
            
         A BIZOTTSÁG HATÁROZATA
   (2012. április 18.)
   a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról szóló 2004/452/EK határozat módosításáról
   (az értesítés a C(2012) 2291. számú dokumentummal történt)
   (EGT-vonatkozású szöveg)
   (2012/200/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai statisztikákról szóló, 2009. március 11-i 223/2009/EK európai parlamenti és tanácsi rendeletre (1) és különösen annak 23. cikkére,
   mivel:
   
               (1)
            
            
               A bizalmas adatokhoz való tudományos célú hozzáférés tekintetében a közösségi statisztikákról szóló 322/97/EK tanácsi rendelet végrehajtásáról szóló, 2002. május 17-i 831/2002/EK bizottsági rendelet (2) – statisztikai következtetések tudományos célú megállapításának lehetővé tétele érdekében – meghatározza az uniós hatósághoz eljuttatott bizalmas adatokhoz történő hozzáférés engedélyezésének feltételeit, valamint azokat a szabályokat, amelyek az uniós és a nemzeti hatóságok e hozzáférés előmozdítását szolgáló együttműködésére vonatkoznak.
            
         
               (2)
            
            
               A 2004/452/EK bizottsági határozat (3) megállapította a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékét.
            
         
               (3)
            
            
               A Johannesburgi Egyetemet (Dél-Afrika), a Massachusettsi Egyetemet (Massachusetts, Egyesült Államok), a Harvard College legfelső kormányzó testületét (Massachusetts, Egyesült Államok), az Európai Bizottság Közös Kutatóközpont Főigazgatóságának az Éghajlatváltozás, energiaügy és közlekedés közgazdaságtana egységét (Economics of Climate Change, Energy and Transport Unit), az Európai Bizottság Közös Kutatóközpont Főigazgatóságának az Információs társadalom egységét (Information Society Unit), az Európai Bizottság Közös Kutatóközpont Főigazgatóságának a Mezőgazdaság és élettudományok a gazdaságban egységét (Agriculture and LIFE Sciences in the Economy Unit), az Európai Bizottság Közös Kutatóközpont Főigazgatóságának a Fenntartható termelés és fogyasztás egységét (Sustainable Production and Consumption Unit), valamint az Európai Bizottság Foglalkoztatás, Szociális Ügyek és Társadalmi Befogadás Főigazgatóságának Társadalmi elemzések egységét (Social Analysis Unit) olyan szervezetnek kell tekinteni, amely megfelel a kívánt követelményeknek, és amelyet ezért fel kell venni a 831/2002/EK rendelet 3. cikke (1) bekezdésének e) pontjában említett hivatalok, szervezetek és intézmények jegyzékébe.
            
         
               (4)
            
            
               Az e határozatban előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A HATÁROZATOT:
   1. cikk
   A 2004/452/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2012. április 18-án.
      
         
            a Bizottság részéről
         
         Algirdas ŠEMETA
         
            a Bizottság tagja
         
      
   
   
      (1)  HL L 87., 2009.3.31., 164. o.
   
      (2)  HL L 133., 2002.5.18., 7. o.
   
      (3)  HL L 156., 2004.4.30., 1. o.
   
      MELLÉKLET
      
         
            „MELLÉKLET
            
               SZERVEZETEK, AMELYEK KUTATÓI TUDOMÁNYOS CÉLBÓL BIZALMAS ADATOKHOZ FÉRHETNEK HOZZÁ
            
            Európai Központi Bank
            Spanyol Központi Bank
            Olasz Központi Bank
            Cornell Egyetem (New York Állam, Amerikai Egyesült Államok)
            New York Városi Egyetem (New York City University), Baruch College, Politikatudományi Tanszék (New York Állam, Amerikai Egyesült Államok)
            Német Központi Bank
            Az Európai Bizottság Foglalkoztatás, Szociális Ügyek és Társadalmi Befogadás Főigazgatóságának Foglalkoztatás-elemzési egysége (Employment Analysis Unit)
            Tel Aviv-i Egyetem (Izrael)
            Világbank
            A Princeton Egyetem Woodrow Wilson Közigazgatási és Külpolitikai Intézetének Egészségügyi és Jóléti Központja, New Jersey Állam, Amerikai Egyesült Államok (Center of Health and Wellbeing of the Woodrow Wilson School of Public and International Affairs)
            Chicagói Egyetem, Illinois állam, Amerikai Egyesült Államok
            Gazdasági Együttműködési és Fejlesztési Szervezet (OECD)
            Család- és Munkaügyi Statisztikai Tanulmányok Központja, Kanada, Ottawa, Ontario Állam, Kanada (Family and Labour Studies Division of Statistics Canada)
            Az Európai Bizottság Közös Kutatóközpont Főigazgatóságának az Ökonometria és Statisztikai Támogatás a Csalás Elleni Küzdelemhez Egysége (Econometrics and Statistical Support to Antifraud (ESAF) Unit, Directorate General Joint Research Centre of the European Commission)
            Az Európai Bizottság Közös Kutatóközpont Főigazgatóságának a Támogatás az Európai Kutatási Térség Programjának Egysége (Support to the European Research Area (SERA) Unit, Directorate General Joint Research Centre of the European Commission)
            Canada Research Chair of the School of Social Science in the Atkinson Faculty of Liberal and Professional Studies at York University, Ontario, Kanada
            A chicagói Illinois Egyetem, Chicago, Amerikai Egyesült Államok
            A Kaliforniai Egyetemhez tartozó Rady School of Manegement, San Diego, Amerikai Egyesült Államok
            A Munkaügyi, Munkaügyi Kapcsolatokért felelős és Szolidaritási Minisztérium Kutatási, Tanulmányi és Statisztikai Igazgatósága, (Direction de l’Animation de la Recherche, des Études et des Statistiques – DARES), Párizs, Franciaország
            A New York Állami Egyetem Kutatási Alapítványa (Research Foundation of State University of New York (RFSUNY)), Albany, Amerikai Egyesült Államok
            A Finn Központi Nyugdíjbiztosító Intézet (The Finnish Centre for Pensions, Eläketurvakeskus – ETK), Finnország
            A Munkaügyi, Munkaügyi Kapcsolatokért felelős és Szolidaritási Minisztérium, az Egészségügyi, Ifjúsági és Sportminisztérium és a Költségvetési, Államháztartási és Közszolgálati Minisztérium felügyelete alatt álló Kutatás, Tanulmányok, Értékelés és Statisztika Igazgatósága (Direction de la recherche, des études, de l’évaluation et des statistiques – DREES), Párizs, Franciaország
            Duke Egyetem (DUKE), Észak-Karolina Állam, Egyesült Államok
            Finn Társadalombiztosítási Intézet (Kansaneläkelaitos – KELA, Finnország)
            Jeruzsálemi Héber Egyetem (Hebrew University of Jerusalem, HUJI, Izrael)
            Belga Szövetségi Szociális Biztonsági Közszolgálat (Service public fédéral Sécurité sociale, Belgium)
            Sabanci Egyetem (Tuzla/Isztambul, Törökország)
            McGill Egyetem (Montreal, Quebec, Kanada)
            A gazdasági szolgálatért és a strukturális reformokért felelős igazgatóság (az Európai Bizottság Gazdasági és Pénzügyi Főigazgatósága)
            Az Európai Bizottság Foglalkoztatás, Szociális Ügyek és Társadalmi Összetartozás Főigazgatóságának „A szociális védelemre és a társadalmi befogadásra irányuló stratégia” egysége
            Költségvetési Tanulmányok Intézete (Instituto de Estudios Fiscales – IEF), Madrid, Spanyolország
            Johannesburgi Egyetem, Dél-Afrika
            Massachusettsi Egyetem, Massachusetts, Egyesült Államok
            A Harvard College legfelső kormányzó testülete, Massachusetts, Egyesült Államok
            Az Európai Bizottság Közös Kutatóközpont Főigazgatóságának az Éghajlatváltozás, energiaügy és közlekedés közgazdaságtana egysége (Economics of Climate Change, Energy and Transport Unit)
            Az Európai Bizottság Közös Kutatóközpont Főigazgatóságának az Információs társadalom egysége (Information Society Unit)
            Az Európai Bizottság Közös Kutatóközpont Főigazgatóságának a Mezőgazdaság és élettudományok a gazdaságban egysége (Agriculture and LIFE Sciences in the Economy Unit)
            Az Európai Bizottság Közös Kutatóközpont Főigazgatóságának a Fenntartható termelés és fogyasztás egysége (Sustainable Production and Consumption Unit)
            Az Európai Bizottság Foglalkoztatás, Szociális Ügyek és Társadalmi Befogadás Főigazgatóságának Társadalmi elemzések egysége (Social Analysis Unit).”